CELEX: 62011TN0567
Language: et
Date: 2011-10-31 00:00:00
Title: Kohtuasi T-567/11: 31. oktoobril 2011 esitatud hagi — Viejo Valle versus Siseturu Ühtlustamise Amet — Etablissements Coquet (lainelise servaga õõnes taldrik)

4.2.2012   
            
            
               ET
            
            
               Euroopa Liidu Teataja
            
            
               C 32/27
            
         31. oktoobril 2011 esitatud hagi — Viejo Valle versus Siseturu Ühtlustamise Amet — Etablissements Coquet (lainelise servaga õõnes taldrik)
   (Kohtuasi T-567/11)
   2012/C 32/56
   Hagiavalduse keel: hispaania
   
      Pooled
   
   
      Hageja: Viejo Valle, SA (L’Olleria, Hispaania) (esindaja: advokaat I. Temiño Ceniceros)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Etablissements Coquet SA (Saint Léonard de Noblat, Prantsusmaa)
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi koos selle lisadega vastuvõetavaks;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) kolmanda apellatsioonikoja 29. juuli 2011. aasta otsus R 1055/2010-3;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse disainilahendus: Disainilahendus nr 384.912-0009, mis kujutab kaunistustega sööginõud; õõnes taldrik.
   
      Ühenduse disainilahenduse omanik: Hageja.
   
      Ühenduse disainilahenduse kehtetuks tunnistamist taotlev pool: Etablissements Coquet SA.
   
      Kehtetuks tunnistamise taotluse põhjendus: Määruse (EÜ) nr 6/2002 artikli 25 lõike 1 punkti f rikkumine, sest ühenduse disainilahendus kujutab endast liikmesriigi autoriõiguse sätetega kaitstava teose lubamatut kasutamist.
   
      Tühistamisosakonna otsus: Rahuldada kehtetuks tunnistamise taotlus.
   
      Apellatsioonikoja otsus: Jätta kaebus rahuldamata.
   
      Väited: Määruse (EÜ) nr 6/2002 artikli 25 lõike 1 punkti f ja määruse nr 2245/2002 artikli 28 lõike 1 punkti b alapunkti iii rikkumine, sest: Etablissements Coquet SA ei ole esitanud nõuetekohaselt andmeid kehtetuks tunnistamise taotluse aluseks oleva kaitstud teose, konkreetselt selle omaniku ja eseme kohta.